CELEX: 32016R0283
Language: lv
Date: 2016-02-24 00:00:00
Title: Komisijas Īstenošanas regula (ES) 2016/283 (2016. gada 24. februāris) par atsevišķu preču klasifikāciju kombinētajā nomenklatūrā

1.3.2016   
            
            
               LV
            
            
               Eiropas Savienības Oficiālais Vēstnesis
            
            
               L 53/1
            
         KOMISIJAS ĪSTENOŠANAS REGULA (ES) 2016/283
   (2016. gada 24. februāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 24. februārī
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ĢD ģenerāldirektors
         
         Stephen QUEST
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Galvenokārt no plastmasas izgatavots smaila cilindra formas izstrādājums (t. s. “LED lampa ar spīdumiem”), aptuveni 17 cm augsts. Izstrādājums augšdaļā sašaurinās, veidojot konisku smaili, tam ir platāka pamatne un caurspīdīga vidusdaļa no plastmasas. Vidusdaļa iekšā izrotāta ar stilizētu meitenes figūru un pildīta ar caurspīdīgu šķidrumu, kurā suspendētas spīdumu daļiņas.
                  Pamatnē iebūvētas vairākas ar baterijām darbināmas gaismas diodes (LED). Izstrādājumu kratot, vidusdaļa iekvēlojas dažādās krāsās. Gaisma pēc kratīšanas iekvēlojas īslaicīgi, aptuveni vienu minūti.
                  Sk. attēlu (1).
               
               
                  3926 40 00
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 3926 un 3926 40 00 formulējumu.
                  Izstrādājumu nevar klasificēt pie lampām pozīcijā 9405, jo tā galvenā funkcija nav, piemēram, telpu apgaismošana, tas arī nav specializētā lampa (sk. arī Harmonizētās sistēmas (HS) skaidrojumus pozīcijai 9405, I daļas 1) un 3) punktu).
                  Ņemot vērā izstrādājuma objektīvās īpašības, tas pamatā nav paredzēts cilvēku izklaidei (bērnu vai pieaugušo) (sk. arī HS skaidrojumus pozīcijai 9503, D daļu). Tādēļ to nav iespējams klasificēt arī pozīcijā 9503 pie rotaļlietām.
                  Ņemot vērā izstrādājuma objektīvās īpašības, tam galvenokārt ir dekoratīva funkcija. Apgaismojums vien pastiprina dekoratīvo efektu.
                  Tāpēc izstrādājums klasificējams ar KN kodu 3926 40 00 pie citādiem dekoratīviem izstrādājumiem no plastmasas.
               
            
         (1)  Attēls pievienots tikai informācijai.